

PROJEKTS uz 12.06.2024.

vēlamais datums izskatīšanai: Attīstības komitejā 12.06.2024.

domē: 27.06.2024.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2024.gada 27.jūnijā **Nr.**«DOKREGNUMURS»

**Par zemes ierīcības projekta uzsākšanu īpašumā “Jaunsalas” (Lejupes ielā 3), Ādažos**

Ādažu novada pašvaldības dome (turpmāk – dome) izskatīja vārds uzvārds 17.04.2024. iesniegumu (reģistrēts 17.04.2024. ar Nr. ĀNP/1-11-1/24/2094) ar lūgumu atļaut izstrādāt zemes ierīcības projektu nekustamā īpašuma „Jaunsalas”, Ādažos (kadastra Nr. 8044 011 0059) (turpmāk – Īpašums), zemes vienībai ar kadastra apzīmējumu 8044 011 0142, ar mērķi to sadalīt saskaņā ar pievienoto priekšlikumu.

Izvērtējot pieteikumu un ar to saistītos apstākļus, tika konstatēts:

1. Īpašums ir ierakstīts Ādažu novada zemesgrāmatas nodalījumā Nr. 1000 0047 1706 un pieder Iesniedzējam. Īpašuma sastāvā ietilpst zemes vienība ar kadastra apzīmējumu 8044 011 0142, 7.2791 ha platībā, uz kuras atrodas 54 ēkas;
2. saskaņā ar Ādažu novada teritorijas plānojumu Īpašums atrodas Rūpnieciskās apbūves teritorijā (R), Transporta teritorijā (TR);
3. Īpašums atrodas Podnieku teritorijā (TIN13), kas paredz, ka TIN13 teritorijā jebkurai rūpnieciskajai darbībai un/vai objekta būvniecībai jāveic publiskās apspriešanas procedūra. Uzņēmuma darbības radītās emisijas, kas nonāk vidē var būt tikai tik nenozīmīgas, ka tiek ievērotas normatīvajos aktos izvirzītās prasības uz gaisa kvalitāti, virszemes un pazemes ūdeņiem, smakām, trokšņiem un netiek pasliktināta iedzīvotāju dzīves kvalitāte;
4. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
5. Zemes ierīcības likuma 8.panta pirmo daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai;
6. Teritorijas attīstības plānošanas likuma 12.panta trešo daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu,

pamatojoties uz Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā, ka jautājums tika izskatīts un atbalstīts Attīstības komitejā 27.06.2024., Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu zemes vienībai Lejupes iela 3, Ādaži, Ādažu nov., LV-2164, ar kadastra apzīmējumu 8044 011 0142, ar mērķi pamatot zemes vienības sadalīšanu.
2. Apstiprināt nosacījumus zemes ierīcības projekta izstrādei (1.pielikums).
3. Ādažu novada pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Par lēmuma izpildes kontroli atbild pašvaldības izpilddirektora vietniece.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei.
2. Zemesgabala sadalīšanas skice.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn:@

IDV:@

M.Cinis, 26247571